मंडलीय अस्पताल में एंटी रेबीज के टीके न होने तथा गाजीपुर, चंदौली एवं अन्य जनपदाें के अलावा ग्रामीण इलाकों से एंटी रेबीज इंजेक्शन लगवाने के लिए बड़ी तादाद में आने वाले लोगों की जानकारी मिलने पर मंत्री ने दवा स्टोर प्रभारी डा. एलसी यादव से पूछा कि दवाएं क्याें नहीं मिल पा रही हैं...? स्टोर प्रभारी ने बताया कि एक हजार इंजेक्शन अस्पतालाें को गत शनिवार को ही भेजे गए हैं। मरीजाें की शिकायत पर मंत्री ने अस्पताल में तैनात दो फार्मासिस्ट आरएल यादव और आरके सिंह को तत्काल स्थानांतरित करने का आदेश सीएमएस को दिया। बाद में सर्किट हाउस में पत्रकाराें से बातचीत में उन्हाेंने कहा कि विशेषज्ञ चिकित्सकाें को सीएमओ एवं अन्य प्रशासनिक पदाें से अलग रखा जाएगा। कहा कि जल्द ही प्रदेश के अस्पतालाें की व्यवस्था दुरुस्त हो जाएगी।